วันนี้ลองมาทานเพราะเห็นมีโปรโมชั่น มา 4 จ่าย 3 
เลยยกพวกมากับลูกน้องร่วม 10 คน
น่าเสียดายที่ไม่ได้โต๊ะติดกัน เลยแยกเป็น 3 โต๊ะ 4-4-2
อาหารในร้านก็มีเยอะอยู่นะครับ
ไม่ว่าจะเป็นอาหารปรุงสุกให้ตักใส่จาน (ดูรูปประกอบนะครับ)
หรืออาหารสดที่เอาไปต้มในหม้อที่โต๊ะ
แต่ทำไมความรู้สึกส่วนตัวมันไม่ฟินเหมือนทานที่ร้านอื่นๆ 
ที่เป็นลักษณะหม้อต้มและทานไม่อั้นแบบนี้
หรือจะเป็นเพราะไม่มีสายพาน? 
หรือเพราะคิดไปเองว่าอาหารอยู่นิ่งๆ ในไลน์แล้วจะไม่สด?
หรือจะเป็นเพราะไม่มีกุ้งสด? (ผมชอบทานกุ้งมากครับ)
เป็นคำตอบที่ผมเอง และลูกน้องในโต๊ะก็ตอบไม่ได้เหมือนๆ กัน
ของหวานก็พอช่วยปลอบประโลมใจได้หน่อยครับ
ที่ชอบทานก็ไอศครีม (ซึ่งร้านอื่นๆ ก็มี)
พานาค้อตต้า และสตรอว์เบอร์รี่มูส ก็พอใช้ได้
ส่วนน้ำแข็งไสไม่ได้ทานครับ อิ่มซะก่อน

สรุปว่า ให้ 2 ดาวไม่ใช่เพราะอาหารไม่ดีนะครับ
แต่เพราะมีความหมายว่า ก็โอเค พออาศัยได้ ตามนิยามของเว็บครับ